Sehwag Calls It an Honour to Have a Gate Named After Him at Kotla
స్టేడియంలో గేట్‌పై సెహ్వాగ్ ఉద్వేగం
ఢిల్లీలోని ఫిరోజ్ షా కోట్ల స్టేడియంలోని ఒక గేట్‌కి భారత మాజీ డాషింగ్ ఓపెనర్ వీరేంద్ర సెహ్వాగ్ పేరు పెట్టే కార్యక్రమం మంగళవారం పూర్తయింది.
TNN | Updated:
Oct 31, 2017, 04:44PM IST
ఢిల్లీలోని ఫిరోజ్ షా కోట్ల స్టేడియంలోని ఒక గేట్&zwnj;కి భారత మాజీ డాషింగ్ ఓపెనర్ వీరేంద్ర సెహ్వాగ్ పేరు పెట్టే కార్యక్రమం మంగళవారం పూర్తయింది. భారత్, న్యూజిలాండ్ మధ్య బుధవారం తొలి టీ20 మ్యాచ్ జరగనున్న నేపథ్యంలో.. ఒక రోజు ముందుగానే ఈ కార్యక్రమాన్ని డిస్ట్రిక్ట్ ఢిల్లీ క్రికెట్ అసోసియేషన్ (డీడీసీఏ) పూర్తి చేసింది. ఈ సందర్భంగా మీడియాతో మాట్లాడుతూ వీరేంద్ర సెహ్వాగ్ ఉద్వేగానికి లోనయ్యాడు.
&lsquo;ఫిరోజ్ షా కోట్ల స్టేడియంలోని ఒక గేట్&zwnj;కి నా పేరు పెట్టడం గొప్ప గౌరవంగా భావిస్తున్నాను. క్రికెట్&zwnj; నేర్చుకునే దశలో ఈ గేట్ నుంచే మైదానంలోకి నేను ప్రవేశించడం నాకింకా గుర్తుంది. ఢిల్లీ నుంచి గొప్ప స్థాయికి ఎదిగిన క్రికెటర్ల పేర్లను స్టేడియంలోని స్టాండ్స్, పెవిలియన్లకి పెట్టారు. కానీ.. ఒక గేట్&zwnj;కి మాజీ క్రికెటర్ పేరు పెట్టడం యాదృచ్చికం.. డీడీసీఏకి థ్యాంక్స్&rsquo; అని సెహ్వాగ్ ఉద్వేగంగా మాట్లాడాడు. యువ క్రికెటర్లు తన పేరుతో ఉన్న గేట్&zwnj;ని చూసి.. స్ఫూర్తి పొంది ఉన్నత స్థాయికి ఎదగాలని కాంక్షిస్తున్నట్లు ఈ మాజీ క్రికెటర్ వివరించాడు.